सीएम योगी ने राहुल गांधी पर साधा निशाना, कहा- इटली वाले मामा जेल गए, अब भांजे को सता रहा है डर  
सीेएम योगी ने राहुल गांधी पर साधा निशाना
कहा- राहुल गांधी को जेल जाने का डर सता रहा
'अभी एक दलाल बंद हुआ है, बहुत सारे दलाल बंद होंगे'
यूपी के सीएम योगी आदित्यनाथ (Yogi Adityanath) ने रविवार को दावा किया कि कांग्रेस, पीएम मोदी (Narendra Modi) से डरी हुई है और पार्टी अध्यक्ष राहुल गांधी को जेल जाने का डर सता रहा है. योगी ने चुनावी रैली में अगस्ता वेस्टलैंड हेलीकॉप्टर घोटाला मामले में गिरफ्तार क्रिश्चियन मिशेल का जिक्र करते हुए राहुल गांधी पर तंज कसा और कहा, ‘कांग्रेस पीएम मोदी से भयग्रस्त हो गई है, क्योंकि वह जान गई है कि पीएम मोदी इटली से मामा को लाकर जेल पहुंचा चुके हैं. भांजे को भी जेल जाने का डर सता रहा है.' उन्होंने कहा, ‘अभी एक दलाल बंद हुआ है. बहुत सारे दलाल बंद होंगे. कांग्रेस की परेशानी है कि अगस्ता वेस्टलैंड हेलीकॉप्टर सौदे में दलाली लेने वाले फरार मामा इटली से गिरफ्तार होकर आ गए.'